બનાવ અંગે મળતી માહિતી અનુસાર ગોપીનાથ મુંડે મુંબઇ જવા માટે પોતાના દિલ્હી સ્થિત નિવાસ્થાનથી એરપોર્ટ જઇ રહ્યાં હતા, ત્યારે સવારે છ વાગ્યાની આસપાસ સફદરજંગ હોસ્પિટલ નજીક એક કાર સાથે તેમની કારનો અકસ્માત થયો હતો. જ્યારે તેમની કારનો અકસ્માત થયો ત્યારે તેઓ કોઇપણ પ્રકારની સુરક્ષા વ્યવસ્થા વગર નિકળ્યા હતા માત્ર એક જ સુરક્ષા કર્મી અને ડ્રાઇવર હતો. આ અકસ્માતમાં મુંડને મોઢાના ભાગે ઇજા પહોંચી હતી. તેમની સારવાર નજીકમાં આવેલી સફદરજંગ હોસ્પિટલના ટ્રોમા સેન્ટરમાં કરવામાં આવી રહી હતી. અકસ્માત થવાનું કોઇ કારણ હજુ સુધી જાણી શકાયું નથી. નોંધનીય છેકે ટૂંક સમયમાં મહારાષ્ટ્રમાં વિધાનસભાની ચૂંટણી આવવાની છે અને તેઓ મુંબઇ ખાતે પોતાના પરિવાર પાસે જઇ રહ્યાં હતા.